የኢትዮጵያ ህዝብና መንግስት በማንዴላ ሞት ሐዘናቸውን ገለፁ
አዲስ አበባ ፣ ህዳር 28፣ 2006 (ዋኢማ) – ጠቅላይ ሚኒስትር ኃይለማርያም ደሳለኝ በደቡብ አፍሪካ የዘር መድልዎን ለማስወገድ በተደረገው ትግል ትልቅ ሚና በነበራቸው የቀድሞው የሀገሪቱ ፕሬዝዳንት ኔልሰን ማንዴላ ሞት የተሰማቸውን ጥልቅ ሐዘን ገለጹ፡፡ የኔልሰን ማንዴላ ሞት ለአፍሪካውያንና ለመላው ዓለም ጥልቅ ሐዘን መሆኑን ጠቅላይ ሚኒስትር ኃይለማርያም ደሳለኝ ተናግረዋል፡፡ማንዴላ በታጋይነታቸው ለዓለም ህዝብ ፍትሕንና ሠላምን ያስተማሩ ታለቅ ሰው እንደነበሩ ነው ጠቅላይ ሚኒስትሩ የገለፁት፡፡አቶ ሀይለማርያም በሀዘን መግለጫቸው ማንዴላ  መሪዎች ለዲሞክራሲ፣ ለፍትህ፣ ለነፃነትና ለልዕል እነዲቆሙ ያደረጉ፥ ከአገራቸው አለፎ ለአፍሪካ  የታገሉ መሪ ናቸው ብለዋል።በአውሮፓውያኑ 1960ዎቹ ውስጥ  በኢትዮጵያ  ቆይታ የነበራቸው ማንዴላ ሁሌም በአገራችን ህዝብ ልብ ውስጥ  ይኖራሉም  ነው ያሉት። ታሪካቸውም ከትውልድ ትውልድ እየታወሰ ይኖራል ያለው መግለጫው፥ የኢትዮጵያ ህዝብና መንግሥትም የደቡብ አፍሪካውያን ሐዘን ተካፋይ መሆናቸውን ተናግረዋል።የኢትዮጵያ ፌዴራላዊ ዴመራሲያዊ ሪፐብሊክም  የማንዴላን የዴሞክራሲ፣ የፍትህ፣ የነፃነት፣ የእርቅና መቻቻል እሴቶችን  መተግበሩን ይቀጥላል  ብለዋል አቶ ሀይለማርያም። (ኤፍ.ቢ.ሲ)